bram
Store norske leksikon,Teknologi og industri,Transport,Sjøfart og skipsindustri,Skip og skipstyper,Seilskip
Bram er innen skipsfart en generell beskrivelse av den fjerde høyden i en seilskuterigg, for eksempel det fjerde seilet fra dekket og opp.
Bram brukes i sammensetninger som brambardun, bramfall, bramgitauer, bramrigg, bramrå, bramsaling, bramseil, bramstag, bramvant og flere. Det første skipet man med sikkerhet vet førte bramseil, var det engelske Regent rundt 1495.Bram står over mersseil, og kan i likhet med mersen deles i to: øvre og nedre bram. I mange sammenhenger er bramseilet øverste seil, hvis seilskipet ikke fører røyl, månerekker og liknende.Denne høyden er blant de øverste seilene, og et bramseil kan alternativt kalles toppseil. Uttrykket splitte mine toppseil er forgjengeren til splitte mine bramseil, som metaforisk uttrykk for noe dramatisk.Bramseilvind er et uttrykk om vind som er så sterk at en ikke kan føre seil høyere enn bramseilene. Les mer i Store norske leksikon seilskip seil rigg mers